title: جهة الرباط سلا القنيطرة
text: لجيهة عندها باع كبير فليقتيصاد والشيفر دافّير ديالو فالتصدير فيها وصل 27 مليار ديال الدرهم، حيتاش لعاصيمة دلجيهة، الرباط، هي لعاصيمة دلمغريب، وحيتاش لجيهة قريبة من لقوطب ليقتيصادي دلبلاد واللي هو مدينة كازا، ولاحقّاش لبينية التحتانية ديالها مزيانة وكل إقليم فيها عندو ݣيشي وحيد ديال ليستيتمار. الصيناعات اللي كاينة فلجيهة هي الصيناعات ديال لماكلة والدوا وتصنيع لمعادين، واللي كاتديرها 802 شركة مع لافّان د2012. قيمة لينتاج فهاد لجيهة وصلات 21 مليار ديال الدرهم ف2011. التركيز ديال لمعادين فتحت لرض ديال لجيهة عطاها مؤهيلات كبيرة فلمجال ديال لمينات. بعض لمعادين تحبس لينتاج ديالها حيتاش لمردود لمالي ديالها ولّا ضعيف. مينطقة لخميسات فيها بزاف ديال لمقاليع اللي كتنتج الرّملة ولحصى والرخام.